تورکیه، عائله و سوسیال سیاست ناظیری فاطما بتول سایان کایا و برابرینده کی دیپلوماتیک هئیته هلند-ه قان‌سوز داورانیشین وین موقاویله‌سینه ضد اولدوغونو بیل‌دیره‌رک، مسئله‌نی نوتا ایله بیرلشمیش میللت تشکیلاتی‌نین گوندمینه گتیردی.
تورکیه‌نین بیرلشمیش میللتلرده کی دائمی نماینده‌سی فریدون سینیرلی اوغلو طرفیندن بیرلشمیش میللتلر تشکیلاتی-نین باش کاتیبی آنتونیو گوتیرش-ه تقدیم ائدیلن نوتادا دیپلوماتیک علاقه‌لر حاقینداکی وین موقاویله‌سی ایله کونسوللوق علاقه‌لری حاقین‌داکی وین موقاویله‌سی‌نین "ضمانتچی سینین " بیرلشمیش میللتلر تشکیلاتی-نین باش کاتیبی اولدوغو خاطیرلاتدی.
نوتادا ناظیر کایا-نین مارتین 11-ده روتردام-دا تورکیه‌نین باش کونسول‌لوغونا گیرمه‌سی، کونسول و تورکیه وطنداش‌لاری ایله گؤروشونه هلند گوونلیک گوجلری طرفیندن مانع اولوندوغو ایفاده ائدیلدی. همچنین پولیس‌ین ناظیر و دیگر نماینده‌لرین پاسپورت‌لارینا ال قویماسی دا وورغولاندی.
نوتادا پولیس-ین حدیندن آرتیق گوجدن ایستیفاده ائده‌رک دیپلوماتیک ماشین‌لارا موداخیله ائتدیگی و ناظیرین نیژمگن قصبه‌سینده کی پولیس ایداره‌سینه آپاریلا‌راق 90 دقیقه بوردا ساخلانیلدیغی، سونرا دا ماشینی ایله زورلا آلمانیا سرحدینه قدر آپاریلدیغی قئید ائدیلدی.
تورکیه‌نین روئردام باش کونسول‌لوغونون و دیگر امکداش‌لارین کونسوللوق‌دان چیخیب ناظیری قارشیلاما‌لارینا ایجازه وئریلمه‌دیگینی بیلدیریلن نوتادا او دا وورغولاندی کی، بو داورانیش‌لار هم دیپلوماتیک نظارت و اولوسلار آراسی قایدا‌لارا ضیددیر هم ده کونسوللوق علاقه‌لری حاقین‌داکی وین موقاویله‌سی‌نین 5 و 36-جی مادده‌لری‌نین پوزونتوسودور.
نوتادا تورکیه‌نین هاگوه سفیرلیگی‌نین مصلحت گذاری، دونتر باش کونسولو و ایکی امکداشینین اوستو آختاریلا‌راق پولیس ایداره‌سینه آپاریلدیغی، تورکیه خاریجی ایشلر ناظیرلیگی‌نین موداخیله‌سینه باخمایا‌راق مصلحت گذارین بیر ساعات، باش کونسولون 40 دقیقه، ایداری امکداش‌لارین ایسه 2 ساعت تک نفرلیک حجره ده ساخلانیلدیغی و اشیاء لارینا ال قویولدوغو بیلدیریلدی.
همین داورانیش‌لارین دیپلوماتیک علاقه‌لر حاقین‌داکی وین موقاویله‌سی‌نین 22، 26، 29 و 37-جی ماده‌لری ایله کونسوللوق علاقه‌لری حاقین‌داکی وین موقاویله‌سی‌نین 5، 34، 36، 40، 41 و 43. ماده‌لری‌نین آچیق شکیلده پوزونتوسو اولدوغو قئید ائدیلدی.
نوتادا بیرلشمیش میللتلر تشکیلاتی-نین باش کاتیبین‌دن همین پوزونتولارا بیرلشمیش میللتلر تشکیلاتی-نین عمومی ایجلاسینا تقدیم ائدجگی موضوع یا دایر راپوروندا یئر وئرمه‌سی و بو پوزونتولاری احاته ائدن یازی‌لی بیاناتی بوتون اؤلکه‌لره مومکون اولان ان یاخین زاماندا تقدیم ائتمه‌سی ایستندی.
